ПРАВИЛНИК 

ЗА РЕДА И УСЛОВИЯТА ЗА ОТПУСКАНЕ НА ФИНАНСОВА ПОМОЩ ЗА НОВОРОДЕНО ИЛИ ОСИНОВЕНО ДЕТЕ В ОБЩИНА ТРОЯН 

(приет с Решение на Общински съвет – Троян №841/19.02.2015 г., 
изм. и доп. с Решение на ОбС – Троян №901/28.03.2019 г., изм. с Решение №133/07.07.2020 г. на Административен съд – Ловеч по адм.д. №139/2020 г. )

ГЛАВА  ПЪРВА

ОБЩИ ПОЛОЖЕНИЯ


Чл. 1. Този Правилник урежда условията, размера, реда и начина за отпускане на еднократна финансова помощ за новородено или осиновено до трето дете в семейство от Община Троян.
ГЛАВА  ВТОРА

УСЛОВИЯ И РЕД ЗА ОТПУСКАНЕ НА ПОМОЩТА

Чл. 2. Право да получи еднократна финансова помощ по чл. 1 има един от родителите или осиновителите на детето, вписани в удостоверението за раждане, независимо от доходите на семейството.

Чл. 3. Условията за отпускане на еднократна финансовата помощ по настоящия Правилник са:

1. Родителят/ите или осиновителят/ите да не са оставили за отглеждане в специализирана институция детето и да не са им отнети родителските права.

2. Детето да е до трето в семейството и да е родено или осиновено след 31.12.2014 г. При раждане или осиновяване на близнаци, един от които е трето дете в семейството, еднократната финансова помощ се изплаща за всяко дете близнак.


3. Родителят/ите на новороденото или осиновеното дете трябва да имат навършени 18 години към датата на раждането или осиновяването.


4. Осиновеното дете да бъде до 14-годишна възраст към датата на осиновяване.



5. Новороденото или осиновеното дете да е с постоянен и настоящ адрес на територията на община Троян и към момента на подаване на заявлението поне единият родител да е с постоянен и настоящ адрес на територията на община Троян не по-малко от една година от датата на подаване на заявлението.


6. Родителят/ите на новороденото или осиновеното дете трябва да имат непрекъснати здравноосигурителни права към момента на подаване на заявлението за финансова помощ.



7. (отм., Решение №133/07.07.2020 г. на ЛАС по адм.д. №139/2020 г.)


8. Родителят/ите на новороденото или осиновеното дете трябва да нямат просрочени задължения към Община Троян в момента на подаване на заявлението.

Чл. 4. (изм. и доп., Решение на ОбС – Троян №901/28.03.2019 г.) Размерът на еднократната финансова помощ за всяко новородено или осиновено дете, отговарящо на условията по чл. 3, е 300 (триста) лв. за родени или осиновени след 01.01.2019 г. включително.

Чл. 5. (1) Еднократната финансова помощ по реда на този Правилник се отпуска въз основа на заявление-декларация по образец съгласно Приложение №1.
          (2) Заявлението се подава от единия родител или осиновител на новороденото или осиновеното до трето дете в семейството.  
          (3) (доп., Решение на ОбС – Троян №901/28.03.2019 г.) Към заявлението-декларация по образец се представят личните карти на родителите или осиновителите за сверяване с декларираните данни и заверено копие от диплом за завършено минимум средно образование на всеки от родителите или осиновителите в случаите, когато то е придобито преди 2007 година. 

Чл. 6. Заявление-декларация за отпускане на еднократна финансова помощ се подава в срок до 12 месеца за всяко новородено или осиновено до трето дете, считано от датата на раждането или осиновяването му.

Чл. 7.  (1) (изм., Решение на ОбС – Троян №901/28.03.2019 г.) Документите по чл. 5 от настоящия Правилник се подават в отдел „Услуги на гражданите“ в Общинска администрация – Троян, както и по електронен път чрез Портал за електронни административни услуги на следния адрес www.troyan.auslugi.com, като заявлението се вписва в регистър от длъжностно лице.
          
(2) (изм., Решение на ОбС – Троян №901/28.03.2019 г.) Отдел „Услуги на гражданите“ проверява по служебен път заявлението-декларация за съответствие с условията по чл. 3 на родителите или осиновителите.

 
(3) Секретарят на общината изготвя мотивирано становище до Кмета на общината с предложение за отпускане или отказ за отпускане на еднократната финансова помощ за новородено или осиновено дете, на база представени документи и извършени справки. 


 
(4) Кметът на Община Троян издава заповед за отпускане на еднократна финансова помощ за всяко новородено или осиновено дете или прави отказ за отпускане, когато родителят/ите или осиновителят/ите не отговарят на условията по чл. 3. 


(5) (изм., Решение на ОбС – Троян №901/28.03.2019 г.) Еднократната финансова помощ се изплаща в едномесечен срок от подаване на заявлението-декларация (с изключение на заявленията, приети през м. януари, които се изплащат през м. март), по приложена банкова сметка на единия от родителите/осиновителите, на основание заповедта на Кмета за отпускането ѝ.


Чл. 8. Общинската администрация уведомява лицата, на които е отказана финансова помощ за новородено или осиновено до трето дете в семейството и основанията за това, в седемдневен срок от издаване на заповедта за отказ на Кмета на общината. 

Чл. 9. (1) Общински съвет – Троян, ежегодно с приемане на бюджета, определя общия размер на средствата за отпускане на еднократни финансови помощи по реда на този Правилник, както и размера на еднократната финансова помощ за новородено или осиновено дете през съответната година.

         
(2) Еднократните финансови помощи за новородено или осиновено до трето дете се изплащат след приемане бюджета на общината по пълна бюджетна класификация за съответната година.

(3) Заявления-декларации по чл. 7 от настоящия Правилник се приемат и обработват целогодишно. 
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Този Правилник се издава на основание чл. 21, ал. 2 от ЗМСМА. 
§ 2. Правилникът е приет с решение на ОбС – Троян №841 от Протокол №45/19.02.2015 г.

§ 3. Правилникът  влиза в сила от 01.01.2015 г. и подлежи на промяна при необходимост.

§ 4. Сумата отпускана по реда на настоящия правилник се определя ежегодно с решение на Общински съвет – Троян.
§ 5. Приложение № 1 към чл. 5, ал. 1.
§ 6. (нов, Решение на ОбС – Троян №901/28.03.2019 г.) Настоящите изменения и допълнения в Правилника са приети с Решение №901/28.03.2019 г. на Общински съвет – Троян и влизат в сила от 01.01.2019 г.
                                                                                                                                  Приложение №1
към чл. 5, ал. 1

(изм., Решение на ОбС – Троян №901/28.03.2019 г.)              

	ОБЩИНА ТРОЯН


	                 Шифър на услугата ОКСМД-03-01
До Кмета на Община Троян

ОКСМД-03-01-……..../….…..20.…г.

                         вх. №
   дата



З А Я В Л Е Н И Е – Д Е К Л А Р А Ц И Я

за отпускане на еднократна финансова помощ за новородено или осиновено дете

(Комплексна административна услуга)

1. От ….................................................................................................................................................................
                                                                           /име, презиме, фамилия/

ЕГН ............................................................., тел. за контакт .............................................................................
Постоянен адрес : гр./с.  .............................. Община ..................................., Област ....................................

ул. ........................................................................................................................................................................

Настоящ адрес : гр./с.................................., Община ................................., Област ....................................... ул. ........................................................................................................................................................................

2. Данни за вторият родител или осиновител:

........................................................................................................................., ЕГН ..........................................

                                                                        /име, презиме, фамилия/

Постоянен адрес : гр./с................................, Община ................................., Област .....................................

ул. ........................................................................................................................................................................

Настоящ адрес : гр./с. ..................................., Община ..............................., Област ......................................

ул. .........................................................................................................................................................................

УВАЖАЕМИ/ А ГОСПОДИН/ ЖО КМЕТ,

Моля, да ни бъде отпусната еднократна финансова помощ за новороденото или осиновеното ни 

дете ..................................................................................................................................................................
                                                                          /трите имена на детето/

родено/осиновено  на ................................ 20 …... г.,  в размер на 300 (триста) лева, съгласно решение № ........... протокол № ............ от ..................... 2019 г. на Общински съвет – Троян.

Д Е К Л А Р И Р А М Е:

следните обстоятелства:

1. Детето е .................................. (уточнява се поредността на детето в семейството).

2. Детето не е дадено за осиновяване.

3. Детето не е настанено за отглеждане в семейство на роднини или близки или в приемно семейство

 по реда на чл. 26, ал. 1 от Закона за закрила на детето.

4. Не съм/сме лишен/и от родителски права и родителските ми/ни права не са ограничени.

5. Имам/ме непрекъснати здравно осигурителни права.

6. Нямам/ме задължения към община Троян.

Прилагам следните документи:

1. Справка/служебна бележка/удостоверение за банкова сметка на родител/осиновител.
Известно ми е че:

За деклариране на неверни данни нося наказателна отговорност по чл. 313 от НК и следва да възстановя/им неправомерно получената финансова помощ.

Дата ......................................




Подпис: 1. ..................................

гр. (с.) ....................................  




                2. ..................................        
ПРЕДСЕДАТЕЛ НА

ОБЩИНСКИ СЪВЕТ – ТРОЯН:

(инж. ПЕТКО ПЕНКОВ)

